Aktivitet 1: Hvilke normer gjelder hos oss?
 
Se for dere ei linje i rommet med skala 1-5: Helt enig, litt enig, nøytral, litt uenig, helt uenig. Plasser dere langs linja for å markere hvor enig eller uenig dere er i påstandene. Her er det absolutt ingen fasit: Poenget er å få fram hvilke kanskje usagt normer som fins i rommet.
 
Det er greit at barna forlater et måltid om de forstyrrer de andre barna
Man må kunne forvente at en 4-åring kan sitte stille 20 minutter sammenhengende 
Noe stygg munnbruk fra barn må man tåle å høre i en barnehage  
Jeg forventer at barna forandrer atferd etter å ha fått tilsnakk/korreks
Foreldrene bør ta større ansvar for barnas atferd
Barnehageansatte må jobbe mer med å forstå hva som ligger bak atferden til barna
Det bør være nulltoleranse for utagerende atferd 
Det er enkelt for barna å forstå hvordan vi skal oppføre oss overfor hverandre i barnegruppa
 
Legg til 2-3 flere påstander som du tenker kan passe for å få fram ulike normer hos dine ansatte. Målet er å skape refleksjon og bevisstgjøring rundt egne og andres normer
